CELEX: 32013R0707
Language: lt
Date: 2013-07-23 00:00:00
Title: 2013 m. liepos 23 d. Komisijos įgyvendinimo reglamentas (ES) Nr. 707/2013 dėl tam tikrų prekių klasifikavimo Kombinuotojoje nomenklatūroje

25.7.2013   
            
            
               LT
            
            
               Europos Sąjungos oficialusis leidinys
            
            
               L 200/8
            
         KOMISIJOS ĮGYVENDINIMO REGLAMENTAS (ES) Nr. 707/2013
   2013 m. liepos 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 23 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Suvirinti apskrito skerspjūvio vamzdžiai iš nelegiruotojo plieno, 3 arba 6 m ilgio, sienelės storis 2,6–3,6 mm, išorinis skersmuo 33,7–114,2 mm, su grioveliais abiejuose galuose.
                  Jie skirti naudoti kaip purškimo sistemų vamzdžiai.
                  
                      (1) Žr. paveikslą.
               
               
                  7306 30 77
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7306, 7306 30 ir 7306 30 77 atitinkančiais prekių aprašymais.
                  Atsižvelgiant į prekių objektyvias charakteristikas ir savybes, jos atitinka 7306 pozicijos aprašymą. Šiai pozicijai taip pat priskiriami vamzdžiai ir vamzdeliai, naudojami, pvz., 84 skirsniui priskiriamose mašinose (taip pat žr. Suderintos sistemos paaiškinimų 7306 pozicijos paaiškinimus).
                  Numatytos vamzdžių paskirties neįmanoma nustatyti pagal jų objektyvias charakteristikas, nes jie nėra specialios formos, nėra pagaminti kaip specifiniai atpažįstami gaminiai ir todėl, pateikimo metu jie neatpažįstami kaip 8424 pozicijai priskiriamų mechaninių įtaisų, skirtų skysčiams arba milteliams išsvaidyti, paskleisti arba purkšti, dalys. Grioveliai yra skirti tik vamzdžiams sujungti. Todėl vamzdžiai neklasifikuotini kaip mechaninių įtaisų, priskiriamų 8424 pozicijai, dalys.
                  Taigi jie klasifikuotini kaip kiti suvirinti vamzdžiai iš nelegiruotojo plieno priskiriant KN kodą 7306 30 77.
               
            
         
      
         (1)  Paveikslas pateikiamas tik dėl informacijos.